Postojanost pamćenja
<s>Postojanost pamćenja (španjolski: La persistencia de la memoria, katalonski: La persistència de la memòria) ili Trošnost memorije je slavno ulje na platnu španjolskog nadrealističkog slikara Salvadora Dalíja iz 1931. godine.</s><s>Jedno od njegovih najpoznatijih djela prvi put je prikazano u galeriji Julien Levy u New Yorku 1932. god., a od 1934. god. nalazi se u trajnom posjedu Muzeja moderne umjetnosti u New Yorku.</s>

<s>Dali je 1954. naslikao Dezintegraciju Postojanosti pamćenja kojom je svoju slavnu sliku rastavio na manje dijelove nagovještujući kako se nešto krije iza površine izvorne slike.</s><s>Također je kasnije na ovoj slici temeljio mnoge svoje litografije i skulpture .</s>

<s>Odlike</s>

<s>Slika prikazuje karakteristično Dalijevo prikazivanje „mekoće” i „tvrdoće”, što je bila tada vodeća teorija njegovog nadrealizma.</s><s>Prema Dawnu Adesu „mekani satovi su nesvjesni simbolike relativnosti prostora i vremena, nadrealistička meditacija o kolapsu pojma uređenog svemira”.</s><s>No, kada su Dalija upitali da li je to zapravo istina i da li je u svojoj slici pokušao utjeloviti Einsteinovu Teoriju relativnosti, on je odgovorio kako to nije tako, već da satovi predstavljaju Camembert sir koji se topi na suncu.</s>

<s>Na slici se u sredini prepoznaje ljudski lik u obliku „čudnog čudovišta”, za koju je Dali nekoliko puta spomenuo kako se zapravo radi o apstraktnom autoportretu.</s><s>Ovaj lik koja blijedi zaravo predstavlja lik iz snova kojemu nemožemo točno odrediti fizionomiju i obris.</s><s>Zatvoreno oko s trepavicama također naglašava snivanje.</s><s>Možda je u pitanju Dalijev san, dok satovi predstavljaju prolaznost vremena koje osjeća snivač, ili postojanost vremena dok netko sniva.</s><s>Narančasti sat u lijevom donjem kutu je prekriven mravima, što za Dalija predstavlja simbol propadanja.</s>

<s>Krajolik u pozadini predstavlja poluotok Cap de Creus, dok teška sjena u prvom planu pripada planini Pani.</s><s>Mnoge njegove slike su inspirane ovim krajolicima iz Dalijeva rodnog kraja u Kataloniji.</s>

<s>Izvori</s>

<s>Kelly Grovier, Keep your eyes wide shut, The Observer</s>

<s>Vanjske veze
The Persistence of Memory , Authentic Society
The Persistence of Memory , MoMA Online Collection</s>

<s>Umjetničke slike
Nadrealizam
Slike 1931.</s><s>Authority control 2</s>

